b'\n_START_ARTICLE_\nMuncimir (hrva\xc5\xa1ki knez)\n_START_SECTION_\nMuncimirjeva vladavina\n_START_PARAGRAPH_\nO Muncimirjevi vladavini ne vemo skoraj ni\xc4\x8desar. Nasledil je kneza Branimirja, od katerega je podedoval neodvisno dr\xc5\xbeavo, ki ni ve\xc4\x8d priznavala ne bizantinske ne frankovske nadoblasti, in ki je od Bene\xc4\x8danov v zameno za mirno plovbo prejemala letni tribut, od dalmatinskih mest pa v zameno za prijateljske odnose poseben davek mogori\xc5\xa1. Toda zdi se, da se je hrva\xc5\xa1ka dr\xc5\xbeava tedaj zna\xc5\xa1la v prehodni krizi: med ninskim in splitskim \xc5\xa1kofom je namre\xc4\x8d pri\xc5\xa1lo do ozemeljskih sporov, ki naj bi jih Muncimir re\xc5\xa1eval v korist splitskega \xc5\xa1kofa. V \xc4\x8dasu Muncimirjeve vladavine so Spodnjo Panonijo uni\xc4\x8dili navali Mad\xc5\xbearov, ki so ogrozili tudi staro Slavonijo in omogo\xc4\x8dili pri\xc4\x8detek njenega zbli\xc5\xbeevanja z dalmatinsko Hrva\xc5\xa1ko. Muncimirja je na prestolu nasledil Tomislav.'